Сматра се најзначајнијом песмом у каријери Селин Дион, која је са бројним Гремијима и евровизијском победом, једна од најнаграђиванијих певачица у историји. Са продатих 18 000 000 примерака, постала је једна од најпродаванијих синглова у историји, као и друга на листи најпродаванијих синглова женских извођача у историји. Америчко удружење дискографских кућа и Национална организација за уметност сврстали су је на листу 25 најбољих песама 20. века. Бил Вудруф режирао је спот за песму, који се састоји од заједничких сцена Роуз (Кејт Винслет) и Џека (Леонардо Дикаприо) из филма. Дион је уживо отпевала песму на 70. додели Оскара, 1998. године, када је "Титаник" поставио рекорд по броју освојених Оскара, који и данас држи.